# **รายงานการประชุมสภาเทศบาลตำบลหัวไทร**

**สมัยสามัญ สมัยที่ 2 ครั้งที่ 1 ประจำปี พ.ศ. 2562**

**วันพฤหัสบดี ที่ 30 เดือน พฤษภาคม พ.ศ. 2562 เวลา 13.00 น.**

**ณ ห้องประชุมสภาเทศบาลตำบลหัวไทร**

…………………

## ผู้มาประชุม

1. นายเฉลียว เต็มเปี่ยม ประธานสภาเทศบาลตำบลหัวไทร

2. นายไพโรจน์ ดิษฐ์คล้าย รองประธานสภาเทศบาลตำบลหัวไทร

3. นางสาวสมสุข วิภูษณะภัทร์ เลขานุการสภาเทศบาลตำบลหัวไทร/ปลัดเทศบาล

4. นายเริงศักดิ์ หนูดำ สมาชิกสภาเทศบาลตำบลหัวไทร

5. นางลัดดาวัลย์ ช่วยแดง สมาชิกสภาเทศบาลตำบลหัวไทร

6. นายสุธี ราชแก้ว สมาชิกสภาเทศบาลตำบลหัวไทร

7. นายดลเหล๊าะ บินสมะ สมาชิกสภาเทศบาลตำบลหัวไทร

8. นายมนตรี ด่านตันติศุภกุล สมาชิกสภาเทศบาลตำบลหัวไทร

9. นายจีรวัฒน์ จันทร์เทพ สมาชิกสภาเทศบาลตำบลหัวไทร

10. นายสิทธิชัย บุญรักษา สมาชิกสภาเทศบาลตำบลหัวไทร

11. นายก่อเดช เจะดุหมัน สมาชิกสภาเทศบาลตำบลหัวไทร

12. นายนัทธี ศรีอุทัย สมาชิกสภาเทศบาลตำบลหัวไทร

ผู้ไม่มาประชุม

1. นายคำนึง ฉิมหนู สมาชิกสภาเทศบาลตำบลหัวไทร

**ผู้เข้าร่วมประชุม**

1. นายเรวัตร ด่านตันติศุภกุล นายกเทศมนตรีตำบลหัวไทร

2. นายสมชาย อริยกุลนิมิต รองนายกเทศมนตรีตำบลหัวไทร

3. นายพลภัคฐ์ พูลเจริญ รองนายกเทศมนตรีตำบลหัวไทร

4. นายประไพ มาลัยเวช ที่ปรึกษานายกเทศมนตรีตำบลหัวไทร

5. นายศักรินทร์ เจริญสุข เลขานุการนายกเทศมนตรีตำบลหัวไทร

6. จ่าเอกเกษม ชูเมือง หัวหน้าสำนักปลัดฯ

7. นายวิเชียร ด้วงพริ้ม นักวิเคราะห์นโยบายและแผน

8. นายนราทรรศ พันธ์ฤทธิ์ดำ ผู้อำนวยการกองช่าง

9. นางสุจารีย์ เหมพัฒน์ เจ้าพนักงานธุรการชำนาญงาน

-2-

**เริ่มประชุมเวลา 10.00 น.**

นางสาวสมสุข วิภูษณะภัทร์ : กราบเรียนท่านประธานสภาเทศบาลตำบลหัวไทรที่เคารพอย่างสูง บัดนี้ปลัดเทศบาล ได้เวลาเปิดประชุม และมีสมาชิกสภาเทศบาลมาครบองค์ประชุมแล้ว ดิฉันขอกราบ

เรียนเชิญท่านประธานสภาเทศบาล จุดธูปเทียนบูชาพระรัตนตรัย และได้ดำเนินการ

ประชุมสภาเทศบาล สมัยสามัญ สมัยที่ 2 ครั้งที่ 1 ประจำปี พ.ศ. 2562 ตามระเบียบวาระต่อไป ขอกราบเรียนเชิญค่ะ

นายเฉลียว เต็มเปี่ยม : สวัสดีครับท่านสมาชิกผู้ทรงเกียรติ บัดนี้สมาชิกมาครบองค์ประชุมแล้ว

ประธานสภาเทศบาล กระผมขอเปิดประชุม ซึ่งเป็นการประชุมสภาเทศบาล สมัยสามัญ สมัยที่ 2 ครั้งที่ 1 ประจำปี พ.ศ. 2562 ซึ่งกระผมจะประชุมไปตามระเบียบวาระที่ทางเลขานุการสภาฯ ได้แจกให้ท่านทราบล่วงหน้าแล้วนะครับ

**ระเบียบวาระที่ 1 : เรื่อง ที่ประธานสภาเทศบาลแจ้งให้ที่ประชุมทราบ (ถ้ามี)**

นายเฉลียว เต็มเปี่ยม : ประธานสภาเทศบาลได้กล่าวเปิดประชุมสภาเทศบาลตำบลหัวไทร สมัยประธานสภาเทศบาล สามัญ สมัยที่ 2 ครั้งที่ 1 ประจำปี พ.ศ. 2562 โดยมีเรื่องที่จะแจ้งให้ที่ประชุม

ทราบ

- ไม่มี -

ที่ประชุมรับทราบ

**ระเบียบวาระที่ 2 : เรื่องรับรองรายงานการประชุมครั้งที่แล้ว**

- รายงานการประชุมสภาเทศบาลตำบลหัวไทร สมัยสามัญ สมัยแรก

ประจำปี พ.ศ. 2562 เมื่อวันพฤหัสบดี ที่ 28 กุมภาพันธ์ 2562

นายเฉลียว เต็มเปี่ยม : มีท่านสมาชิกท่านใดจะขอแก้ไขเปลี่ยนแปลงรายงานการประชุมที่ทาง

ประธานสภาเทศบาล เลขานุการฯ ได้แจกให้ท่านได้ทราบล่วงหน้า สมาชิกท่านใดจะขอแก้ไข ขอเรียน

เชิญครับ (ไม่มี) เมื่อไม่มีผู้ใดขอแก้ไข กระผมขอให้สมาชิกฯ รับรองนะครับ

สมาชิกท่านใดรับรองรายงานการประชุมสภาเทศบาล สมัยสามัญ สมัยแรก

ประจำปี พ.ศ. 2562 เมื่อวันพฤหัสบดี ที่ 28 กุมภาพันธ์ 2562 กรุณายกมือขึ้นครับ

- มีผู้เห็นชอบ 10 ท่าน - งดออกเสียง 1 ท่าน

**มติที่ประชุม** เป็นเอกฉันฑ์ ที่ประชุมรับรองรายงานการประชุมสภาเทศบาล

สมัยสามัญ สมัยแรก ประจำปี พ.ศ. 2562 เมื่อวันพฤหัสบดี ที่ 28 กุมภาพันธ์ 2562

**ระเบียบวาระที่ 3** : **กระทู้ถาม (ถ้ามี)**

นายเฉลียว เต็มเปี่ยม : -ไม่มี-

ประธานสภาเทศบาล

-3-

**ระเบียบวาระที่ 4** : **เรื่องที่คณะกรรมการที่สภาเทศบาลตำบลหัวไทรตั้งขึ้นพิจารณาเสร็จแล้ว**

นายเฉลียว เต็มเปี่ยม : -ไม่มี-

ประธานสภาเทศบาล

**ระเบียบวาระที่ 5** : **เรื่องที่เสนอใหม่**

นายเฉลียว เต็มเปี่ยม : ต่อไปก็เป็นระเบียบวาระที่ 5 เรื่องที่เสนอใหม่ ที่ให้สภาเทศบาลตำบลหัวไทร

ประธานสภาเทศบาล พิจารณาให้ความเห็นชอบมีดังนี้

**5.1 ญัตติของนายกเทศมนตรี เรื่อง ขอรับความเห็นชอบโอนงบประมาณรายจ่าย ไปตั้งจ่ายเป็นรายการใหม่ งบประมาณรายจ่าย ประจำปีงบประมาณ พ.ศ.2562** ซึ่งเป็นญัตติของนายกเทศมนตรี ขอเชิญครับ

นายเรวัตร ด่านตันติศุภกุล: กราบเรียนท่านประธานสภาเทศบาลที่เคารพ และสมาชิกสภาเทศบาลที่ทรง

นายกเทศมนตรี เกียรติ กระผม นายเรวัตร ด่านตันติศุภกุล นายกเทศมนตรี ขอเสนอญัตติของ

นายกเทศมนตรี เรื่อง ขอรับความเห็นชอบโอนงบประมาณรายจ่ายไปตั้งจ่ายเป็นรายการใหม่ งบประมาณรายจ่ายประจำปีงบประมาณ พ.ศ. 2562 ตามหลักการและเหตุผล ดังนี้

**ญัตติของนายกเทศมนตรี**

**เรื่อง ขอรับความเห็นชอบโอนงบประมาณรายจ่าย ไปตั้งจ่ายเป็นรายการใหม่**

**งบประมาณรายจ่าย ประจำปีงบประมาณ พ.ศ. 2562**

**……………………..**

**หลักการ**

นายกเทศมนตรีตำบลหัวไทร ขอรับความเห็นชอบขออนุมัติโอนงบประมาณรายจ่าย ไปตั้งจ่ายเป็นรายการใหม่ งบประมาณรายจ่าย ประจำปีงบประมาณ พ.ศ. 2562 ดังนี้

**โดยขอโอนไปตั้งจ่ายเป็นรายการใหม่ ดังนี้**

**ด้านบริหารทั่วไป**

**แผนงานบริหารทั่วไป**

**งานบริหารงานคลัง**

**หมวดค่าครุภัณฑ์ ที่ดินและสิ่งก่อสร้าง**

**ค่าครุภัณฑ์**

1**. ประเภทค่าครุภัณฑ์คอมพิวเตอร์** ตั้งไว้ 22,000.- บาท เพื่อเบิกจ่ายเป็นค่า

1.1 จัดซื้อเครื่องคอมพิวเตอร์โน๊ตบุ๊ก สำหรับงานประมวลผล ราคา 22,000.- บาท

(ตั้งตามเกณฑ์ราคากลางคอมพิวเตอร์ฉบับเดือนมีนาคม 2562)

**รวมยอดเงินที่ขอโอนเพิ่มทั้งสิ้นเป็นเงิน 22,000 บาท** (สองหมื่นสองพันบาทถ้วน)

-4-

**โดยขอโอนลด**

**ด้านบริหารทั่วไป**

**แผนงานบริหารทั่วไป**

**งานบริหารงานคลัง**

**งบบุคลากร**

**เงินเดือน(ฝ่ายประจำ)**

1. เงินเดือนพนักงาน ตั้งไว้ 1,022,300 บาท เบิกจ่ายแล้ว 551,040 บาท คงเหลือ

471,260 บาท จึงขอโอนลด 22,000 บาท

**รวมยอดเงินที่ขอโอนลดทั้งสิ้นเป็นเงิน 22,000 บาท (สองหมื่นสองพันบาทถ้วน)**

**เหตุผล**

ตามเทศบัญญัติงบประมาณรายจ่าย ประจำปีงบประมาณ พ.ศ. 2562 ได้ตั้งงบประมาณรายจ่ายไว้ในบางรายการ ประกอบกับรายการบางรายการมีความจำเป็นที่จะต้องดำเนินการโดยด่วน ในปีงบประมาณ พ.ศ. 2562 แต่ไม่ได้ตั้งงบประมาณไว้เพื่อให้การบริหารงบประมาณเกิดประโยชน์สูงสุด ผู้บริหารท้องถิ่นพิจารณาแล้ว เห็นสมควรโอนงบประมาณไปตั้งจ่ายเป็นรายการใหม่ เป็นเงิน 22,000.- บาท (-สองหมื่นสองพันบาทถ้วน-)

ฉะนั้น ด้วยเหตุผลความจำเป็นที่แถลงไว้ นายกเทศมนตรี จึงขออนุมัติโอนงบประมาณดังกล่าว เป็นเงิน 22,000 บาท (สองหมื่นสองพันบาทถ้วน) ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 หมวด 4 ข้อ 27 “การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไป ตั้งจ่ายเป็นรายการใหม่เป็นอำนาจอนุมัติจากสภาท้องถิ่น”

จึงเรียนมาเพื่อนำเสนอต่อสภาเทศบาลตำบลหัวไทร พิจารณาอนุมัติต่อไป

นายเฉลียว เต็มเปี่ยม : ญัตติของนายกเทศมนตรี เรื่อง ขอรับความเห็นชอบโอนงบประมาณรายจ่าย

ประธานสภาเทศบาล ไปตั้งจ่ายเป็นรายการใหม่ งบประมาณรายจ่ายประจำปีงบประมาณ พ.ศ. 2562 ซึ่ง

นายกเทศมนตรีได้เสนอต่อสภานี้ ตามหลักการและเหตุผลที่ชี้แจงไปแล้วนั้นนะครับ สมาชิกท่านใดจะสอบถามทำความเข้าใจ ก็ขอเชิญครับ (ไม่มี) เมื่อไม่มีกระผมก็ขออนุมัติจากสภา

แห่งนี้เพื่อให้ความเห็นชอบในญัตติของนายเทศมนตรี เรื่อง ขอรับความเห็นชอบโอนงบประมาณรายจ่ายไปตั้งจ่ายเป็นรายการใหม่ งบประมาณรายจ่ายประจำปีงบประมาณ พ.ศ. 2562 ท่านผู้ใดเห็นชอบอนุมัติกรุณายกมือขึ้นครับ

* มีผู้เห็นชอบ 10 ท่าน - งดออกเสียง 1 ท่าน

**มติที่ประชุม** ที่ประชุมมีมติเป็นเอกฉันท์ เห็นชอบให้โอนงบประมาณรายจ่ายไปตั้งจ่ายเป็นรายการใหม่ งบประมาณรายจ่ายประจำปีงบประมาณ พ.ศ. 2562

-5-

**5.2 ญัตติของนายกเทศมนตรี เรื่อง ขอโอนงบประมาณรายจ่าย ประจำปี**

**งบประมาณ พ.ศ. 2562** ซึ่งเป็นญัตติของนายกเทศมนตรี ขอเชิญท่านนายกเทศมนตรี ครับ

นายเรวัตร ด่านตันติศุภกุล : กราบเรียนท่านประธานสภาเทศบาลที่เคารพ และสมาชิกสภาเทศบาลที่

นายกเทศมนตรี ทรงเกียรติ กระผม นายเรวัตร ด่านตันติศุภกุล นายกเทศมนตรี ขอเสนอญัตติ

ของนายกเทศมนตรี เรื่อง ขอโอนงบประมาณรายจ่าย ประจำปีงบประมาณ พ.ศ.2562 ตามหลักการและเหตุผล ดังนี้

**ญัตติของนายกเทศมนตรี**

**เรื่อง ขอโอนงบประมาณรายจ่ายประจำปีงบประมาณ พ.ศ. 2562**

**……………………………**

**หลักการ**

นายกเทศมนตรีตำบลหัวไทร ขอรับความเห็นชอบในการโอนงบประมาณรายจ่าย ประจำปีงบประมาณ พ.ศ. 2562

**โอนเพิ่ม**

**ด้านบริการชุมชนและสังคม**

**แผนงานเคหะและชุมชน**

**งานกำจัดขยะมูลฝอยและสิ่งปฏิกูล**

**งบลงทุน**

**หมวดครุภัณฑ์**

**ประเภท**  **ค่าบำรุงรักษาและปรับปรุงครุภัณฑ์** ตั้งไว้ 260,000.- บาท เบิกจ่ายแล้ว 208,750.- บาท คงเหลือ 51,250.- บาท จึงขอโอนเพิ่ม 50,000.-บาท (ห้าหมื่นบาทถ้วน)

**รวมยอดเงินที่ขอโอนเพิ่ม เป็นเงิน 50,000.- บาท (ห้าหมื่นบาทถ้วน)**

**โดยขอโอนลดจาก**

**ด้านบริการชุมชนและสังคม**

**แผนงานสร้างความเข้มแข็งของชุมชน**

**งานบริหารทั่วไปเกี่ยวกับสร้างความเข้มแข็งของชุมชน**

**งบบุคลากร**

**หมวดเงินเดือน**

**ประเภท** **ค่าตอบแทนพนักงานจ้าง** ตั้งไว้ 456,100.-บาท เบิกจ่ายแล้ว

113,960 .-บาท คงเหลือ 342,140 .-บาท จึงขอโอนลด 50,000.- บาท (ห้าหมื่นบาทถ้วน )

**รวมยอดเงินที่ขอโอนลด เป็นเงิน 50,000.- บาท (ห้าหมื่นบาทถ้วน)**

-6-

**เหตุผล**

ตามเทศบัญญัติงบประมาณรายจ่ายประจำปีงบประมาณ พ.ศ. 2562 ได้ตั้ง

งบประมาณรายจ่ายไว้ในบางรายการ ไม่เพียงพอเนื่องจากกองสาธารณสุขมีครุภัณฑ์บางรายการ ที่มีสภาพเก่าเนื่องจากใช้งานมาหลายปี จึงจำเป็นที่จะต้องจ่ายค่าบำรุงรักษาและปรับปรุงครุภัณฑ์ของกองฯ ให้ใช้งานได้อยู่เสมอ ๆ และบางรายการมีความจำเป็นที่จะต้องดำเนินการโดยด่วน ในปีงบประมาณ พ.ศ. 2562 เพื่อให้การบริหารงบประมาณเกิดประโยชน์สูงสุด

ฉะนั้น ด้วยเหตุผลความจำเป็นที่แถลงไว้ นายกเทศมนตรี จึงขออนุมัติโอน

งบประมาณดังกล่าว 50,000.- บาท (ห้าหมื่นบาทถ้วน) ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 หมวด 4 ข้อ 27 “ การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเรียนนำเสนอต่อสภาเทศบาล เพื่อโปรดพิจารณาอนุมัติต่อไป

นายเฉลียว เต็มเปี่ยม : ญัตติของนายกเทศมนตรี เรื่อง ขอโอนงบประมาณรายจ่าย ประจำปีงบประมาณ

ประธานสภาเทศบาล พ.ศ. 2562 ซึ่งนายกเทศมนตรีได้เสนอต่อสภานี้ ตามหลักการและเหตุผลที่ชี้แจงไปแล้วนั้น

นะครับ สมาชิกท่านใดจะสอบถามทำความเข้าใจ ก็ขอเชิญครับ (ไม่มี) เมื่อไม่มีกระผมก็ขออนุมัติจากสภาแห่งนี้เพื่อให้ความเห็นชอบในญัตติของนายเทศมนตรี เรื่อง ขอโอนงบประมาณรายจ่ายประจำปีงบประมาณ พ.ศ. 2562 ท่านผู้ใดเห็นชอบอนุมัติกรุณายกมือขึ้นครับ

* มีผู้เห็นชอบ 10 ท่าน - งดออกเสียง 1 ท่าน

**มติที่ประชุม** ที่ประชุมมีมติเป็นเอกฉันท์ เห็นชอบให้โอนงบประมาณรายจ่าย ประจำปีงบประมาณ พ.ศ. 2562

**ระเบียบวาระที่ 6** : **เรื่องอื่นๆ**

นายเฉลียว เต็มเปี่ยม : ลำดับต่อไปก็เป็นระเบียบวาระอื่นๆ ไม่ทราบว่าท่านนายกเทศมนตรี และสมาชิก

ประธานสภาเทศบาล สภาเทศบาลท่านใดจะเสนอเรื่องใดเพิ่มเติมบ้างก็ขอเชิญครับ

นายพลภัคฐ์ พูลเจริญ : กราบเรียนท่านประธานสภาเทศบาลที่เคารพ และสมาชิกสภาเทศบาลที่ทรงเกียรติ

รองนายกเทศมนตรี กระผม นายพลภัคฐ์ พูลเจริญ รองนายกเทศมนตรี ได้รับมอบหมายจากท่านนายกเทศมนตรีให้

เข้าร่วมประชุมหัวหน้าส่วนราชการ ณ ที่ว่าการอำเภอหัวไทร ในช่วงเช้าของวันนี้ วันที่ 30 พฤษภาคม 2562 ซึ่งในรายละเอียดของวาระการประชุมมีสาระสำคัญแจ้งให้ทราบดังนี้

1. โครงการจัดตั้งศูนย์อาสาสมัครพัฒนาสังคมและความมั่นคงของมนุษย์ (อพม.) เป็น

ศูนย์ประสานระดับอำเภอ มีบทบาทหน้าที่

1.1 นำเสนอข้อมูลสถานการณ์ปัญหาสังคมที่เกิดขึ้นในชุมชน และผู้ได้รับผลกระทบเพื่อนำไปสู่การเผ้าระวังหรือป้องกันและแก้ไขปัญหา

1.2 ประสานการดำเนินงานกับเครือข่ายทุกระดับ ทั้งการช่วยเหลือผู้ประสบปัญหา การป้องกันแก้ไขปัญหา และการฟื้นฟูผู้ประสบภัยธรรมชาติ

1.3 ผลักดันหรือกระตุ้นให้ชุมชนร่วมกันจัดทำแผนชุมชนเพื่อป้องกันและแก้ไขปัญหาสังคมของชุมชน

-7-

2. โครงการประกันภัยข้าวนาปี ปีการผลิต 2562 พื้นที่รับประกันภัย จำนวน 30 ล้านไร่ คุ้มครองภัยธรรมชาติทั้งหมด 7 ภัย ได้แก่ น้ำท่วม ภัยแล้ง ลมพายุ อากาศหนาว ลูกเห็บ ไฟไหม้ และช้างป่า รวมถึงภัยศัตรูพืชหรือโรค อัตราค่าเบี้ยประกันภัย 85 บาทต่อไร่ และรัฐบาลมีการควบคุมการใช้สารเคมี หรือยาฆ่าแมลง หรือสารปนเปื้อนในข้าวอย่างเคร่งครัด

3. รายละเอียดข้อมูลของยาเสพติดในพื้นที่อำเภอหัวไทร ซึ่งมีข้อมูลว่า ในปี พ.ศ.2562 สามารถจับผู้ค้ายาได้ จำนวน 41 ราย ผู้รับการบำบัด จำนวน 39 ราย และที่กำลังควบคุมความประพฤติ จำนวน 11 ราย

4. ขอให้ส่วนราชการ หน่วยงานองค์กรปกครองส่วนท้องถิ่นจัดกิจกรรมเนื่องในวันเฉลิมพระชนมพรรษา สมเด็จพระนางเจ้าฯ พระบรมราชินี ประจำปีพุทธศักราช 2562 ในวันที่ 3 มิถุนายน 2562 โดยเชิญชวนหัวหน้าส่วนราชการทุกส่วนราชการ หัวหน้าหน่วยงานรัฐวิสาหกิจ ผู้บริหารองค์กรปกครองส่วนท้องถิ่น ผู้บริหารโรงเรียนทุกแห่ง กำนัน ผู้ใหญ่บ้าน ทุกตำบล ทุกหมู่บ้าน กลุ่มพลังมวลชน กลุ่ม อสม. ของอำเภอหัวไทรเข้าร่วมกิจกรรม ดังนี้

4.1 กิจกรรมทำบุญตักบาตร ณ อาคารเอนกประสงค์เทศบาลตำบลหัวไทร

4.2 กิจกรรมลงนามถวายพระพรชัยมงคล ณ หอประชุมอำเภอหัวไทร (ชั้น 2)

4.3 กิจกรรมถวายเครื่องราชสักการะและจุดเทียนชัยถวายพระพรชัยมงคล

ณ หอประชุมอำเภอหัวไทร (ชั้น 2)

4.4 กิจกรรมจิตอาสา พัฒนาคู คลอง ถนน สาธารณะประโยชน์เพื่อถวายเป็นพระราชกุศล

รายละเอียดของการจัดกิจรรมฯ มีเพียงเท่านี้ หลังจากวันนี้อำเภอหัวไทร จะแจ้งรายละเอียดและกำหนดการจัดกิจกรรมให้องค์กรปกครองส่วนท้องถิ่น ในเขตพื้นที่อำเภอหัวไทร ได้รับทราบข้อมูลรายละเอียดการจัดกิจกรรมดังกล่าวอีกครั้ง

สำหรับกระผมก็นำเรียนข้อมูลรายละเอียดของวาระการประชุมหัวหน้าส่วน

ราชการฯ ประจำเดือนพฤษภาคม 2562 วันที่ 30 พฤษภาคม 2562 ณ อำเภอหัวไทร ให้ที่ประชุมสภาเทศบาลได้รับทราบเพียงเท่านี้ ไม่ทราบว่าท่านคณะผู้บริหาร และสมาชิกสภาเทศบาลท่านใดมีข้อสงสัยหรือจะสอบถามรายละเอียดต่างๆ เพิ่มเติมอีกหรือไม่ (ไม่มี) เมื่อไม่มีท่านใดสอบถามรายละเอียดใดเพิ่มเติมแล้ว กระผมขอขอบคุณท่านสมาชิกสภาเทศบาลทุกท่านที่ได้ร่วมกันรับฟังข้อมูลข่าวสาร หรือร่วมกันแก้ไขปัญหาต่างๆ ที่เกี่ยวข้องกับการดำเนินงานของเทศบาลตำบลหัวไทร ให้สำเร็จลุล่วงด้วยดีเสมอมา ขอขอบคุณครับ

**ระเบียบวาระที่ 6** : **เรื่องอื่นๆ**

นายเฉลียว เต็มเปี่ยม : ลำดับต่อไปก็เป็นระเบียบวาระอื่นๆ ไม่ทราบว่าท่านนายกเทศมนตรี และสมาชิก

ประธานสภาเทศบาล สภาเทศบาลท่านใดจะเสนอเรื่องใดเพิ่มเติมบ้างก็ขอเชิญครับ (ไม่มี) เมื่อไม่มีกระผมขอขอบคุณ ท่านนายกเทศมนตรี , สมาชิกสภาเทศบาล , ปลัดเทศบาล , พนักงานเทศบาล และท่านผู้มีเกียรติ ที่เคารพทุกท่านที่เข้าร่วมประชุมโดยพร้อมเพรียงกัน และผมขอปิดการประชุมครับ

-8-

**ปิดประชุมเวลา 15.30 น.**

(ลงนาม) กรรมการตรวจรายงานการประชุม

(นายก่อเดช เจะดุหมัน)

(ลงนาม) กรรมการตรวจรายงานการประชุม

(นายสิทธิชัย บุญรักษา)

(ลงนาม) กรรมการตรวจรายงานการประชุม

( นายสุธี ราชแก้ว )

(ลงนาม) กรรมการตรวจรายงานการประชุม

(นางลัดดาวัลย์ ช่วยแดง)

(ลงนาม) กรรมการตรวจรายงานการประชุม

(นายมนตรี ด่านตันติศุภกุล)

(ลงนาม) กรรมการตรวจรายงานการประชุม

(นายดลเหล๊าะ บินสมะ)

(ลงนาม) กรรมการตรวจรายงานการประชุม

(นายเริงศักดิ์ หนูดำ)

(ลงนาม) เลขานุการสภาเทศบาล

(นางสาวสมสุข วิภูษณะภัทร์)

(ลงนาม) ผู้จดบันทึกการประชุม

(นางสุจารีย์ เหมพัฒน์)

สภาเทศบาลได้รับรองรายงานการประชุมนี้ในการประชุมสมัย...................สมัยที่...............................

ครั้งที่................ประจำปี พ.ศ. 2562 เมื่อวันที่..............เดือน................................พ.ศ. 2562

(ลงนาม) ประธานสภาเทศบาล

(นายเฉลียว เต็มเปี่ยม)

(ลงนาม) เลขานุการสภาเทศบาล

(นางสาวสมสุข วิภูษณะภัทร์)